Ана теле: Афоризмны беләбезме? Тарихи мираста бездән өлеш калырмы?

	Иҗади казанышның иң югары ноктасы, иң татлы җимеше ул үзеңнең шәхси тапкыр гыйбарәңне – афоризмыңны иҗат итү. Моңа һәркем  сәләтле. Татарда “йомры сүз”, “хикмәтле сүз” дигән уңай төшенчәләр дә йөри. 	 Шулай да адәм баласының бу сәләте гамәлгә ашсын өчен кайбер шартлар да зарур: тел ачылганнан соң ук башланган күнегүләр,  телнең күчерелмә мәгънәле үзенчәлеге турында, аның асыл сыйфаты вә берәмлекләре (троп, метафора, телбизәк, мәкаль, әйтем һ.б.) турында белем.  Боларга караган мәгълүматны без инде үткән язмаларда  бераз бирергә тырыштык. Телнең синтаксик фигуралары турында язмалар да шушы кыйблада. Кайберләре турында янә бүген дә кыскача гына булса да тукталып алырбыз. 
	Илдар НИЗАМОВ	
Матбугат.ру

	№ --- | 23.08.2018	


